ເຮືອບິນນ້ອຍ ຊົງ​​​ຮູບ​ໄຂ່ ຈະຫຼັ່ງໄຫຼ ອອກສູ່ ທ້ອງຕະຫຼາດ ໃນອະນາຄົດ
ເຮືອບິນບໍ່ມີຄົນຂັບ ຊົງ​​​ຮູບ​ໄຂ່ ນີ້ອອກ​ແບບ​ໂດຍ ບໍລິສັດ PowerVision ຊຶ່ງ​ເປັນ​ບໍ​ລິ​ສັດ​ເທັກ​ໂນ​ໂລ​ຈີ​ຍັກ​ໃຫຍ່​ລະດັບ​ໂລກ.
Drone ຫຼື ເຄື່ຶອງບິນບໍ່ມີຄົນຂັບທີ່ອອກແບບແຕກຕ່າງຢ່າງໃຫຽ່ຈະຫຼັ່ງໄຫຼ ອອກມາສູ່ມືຜູ້ຊົມໃຊ້ ໃນເດືອນຕຸລານີ້ ເຄື່ອງຍົນຮູບໄຂ່ ທີ່ບິນຢູ່ເທິງທ້ອງຟ້າ ທີ່ເອີ້ນວ່າ PowerEgg ນີ້ ຍັງແຕກຕ່າງໄປຈາກ Drone ທົ່ວໄປ ກໍເພາະວ່າ ມັນສາມາດຖືກບັງຄັບໄດ້ ດ້ວຍການໃຊ້ທ່າທາງຂອງມື ນັກຂ່າວ VOA - Deborah Block ມີລາຍງານຂອງເລື້ອງນີ້ ຊຶ່ງວັນນະສອນຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ Drone ຫຼື ເຄື່ອງບິນບໍ່ມີຄົນຂັບໃໝ່ ຮູບໄຂ່ ຊຶ່ງບໍ່ມີສິ່ງໃດເໝືອນຢູ່ໃນທ້ອງຕະຫຼາດ ດ້ວຍການກົດທາງລຸ່ມຂອງເຄື່ອງຍົນທີ່ຕິດໃບພັດສີ່ໃບ ທີ່ເປີດແຜ່ອອກໃນຂ້າງທາງຖະໜົນ ນອກນັ້ນມັນຍັງຈະສົ່ງພາບວີດີໂອ ຄຸນະພາບສູງ ທີ່ຮູ້ກັນວ່າ HD ທີ່ຈະຊ່ອຍໃຫ້ພວກຊົມໃຊ້ສາມາດສົ່ງຮູບພາບແລະຂໍ້ມູນຕ່າງໆໄປຫາບັນຊີທາງສື່ ສັງຄົມຂອງພວກເຂົາເຈົ້າ ໃນຂະນະທີ່ເຄື່ອງຍົນພວກນີ້ ບິນເວີ່ນຢູ່ເທິງອາກາດແລ້ວ Drone PowerEgg ຫຼື ເຄື່ອງຍົນຮູບໄຂ່ ນີ້ອອກແບບໂດຍ ບໍລິສັດ PowerVision ຊຶ່ງເປັນບໍລິສັດເທັກໂນໂລຈີຍັກໃຫຍ່ລະດັບໂລກ Drone ສາມາດທີ່ຈະ ຕາມເປົ້າໝາຍ ຫຼືສົ່ງໃຫ້ໄປທາງໃດ ກໍໄດ້ຕາມເຄື່ອງບັງຄັບຂ້າງນອກ ແຕ່ວ່າ ມັນຍັງເປັນ Drone ເຄື່ອງທຳອິດ ທີ່ສາມາດບັງຄັບດ້ວຍການເໜັງຕີງຂອງແຂນ ທ່ານ Hu ກ່າວວ່າ ຄືກັນກັບ Drones ຊະນິດອື່ນໆ PowerEgg ຍັງມີ ກ້ອງທີ່ສາມາດຖ່າຍຕົວມັນເອງທີ່ເອີ້ນວ່າ selfie mode ທີ່ສາມາດຕິດຕາມໜ້າຂອງຜູ້ບັງຄັບຂອງມັນ ແຕ່ມັນຍັງສາມາດທີ່ຈະເກັບກຳພາບອັດໂຕໂນມັດ ທີ່ຖ່າຍທຳໄດ້ຍາກ ດ້ວຍມືບັງຄັບ ເຄື່ອງ PowerEgg ສາມາດບິນຂຶ້ນ ໄດ້ 5 ແມັດ ຕໍ່ວິນາທີ ທ່ານ Hu ກ່າວວ່າ ໃນເມື່ອ PowerEgg ມີຂະໜາດນ້ອຍແລະສາມາດບັນຈຸໃສ່ຖົງພາຍໄດ້ ພວກທີ່ຊົມໃຊ້ມັນ ໂດຍທີ່ບິນມັນຢູ່ຕາມເດີ່ນຫຼັງບ້ານ ຫຼືບໍ່ ກໍເວລາເດີນທາງທ່ອງທ່ຽວ ພະຈົນໄພຕ່າງໆ ທີ່ສາມາດເກັບກຳຮູບພາບຕ່າງໆ ຈາກມູມມອງທີ່ແປກໃໝ່ແລະແຕກຕ່າງອອກໄປ